4. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์และการให้บริการ

บริษัทดำเนินธุรกิจจำหน่ายสินค้าวัสดุก่อสร้าง วัสดุตกแต่ง เครื่องมือ อุปกรณ์ ที่ใช้ในงานก่อสร้าง
ต่อเติม ตกแต่ง บ้านและสวน ภายในอาคารหลังเดียวขนาดใหญ่ โดยใช้ชื่อทางการค้าว่า “โกลบอล
เฮ้าส์” (Global House) โดยปัจจุบัน บริษัทมีสินค้าครอบคลุมประเภทของงานก่อสร้าง ต่อเติม
ตกแต่ง อาคารทุกประเภท เป็นจำนวนรายการรวมกว่า 88,000 รายการ ครอบคลุมทุกระดับราคา
โดยสินค้าที่วางจำหน่ายในแต่ละประเภทนั้น ล้วนได้รับการคัดเลือกมาแล้วว่ามีคุณภาพมาตรฐาน
ทั้งยังอยู่ในความต้องการและความนิยมของตลาดทั้งในปัจจุบันและอนาคต
โดยมีพื้นที่การขายเฉลี่ยของแต่ละสาขาตั้งแต่ 18,000 – 32,000 ตารางเมตร
และพื้นที่จอดรถที่เตรียมไว้รองรับเป็นจำนวนกว่า 200 คัน ทั้งนี้
สามารถแบ่งสินค้าที่จำหน่ายออกเป็น 2 ประเภทหลัก ได้ดังนี้

ลักษณะผลิตภัณฑ์

+---------------------------+------------------------------+-----------+
| ประเภทของสินค้า             | ตัวอย่างรายการสินค้า             | จำ        |
|                           |                              | นวนรายการ |
|                           |                              | ที่จัดจำหน่าย |
+---------------------------+------------------------------+-----------+
| 1.  กลุ่มวัสดุก่อสร้าง          |                              |           |
|     สำหรับงานด้านโครงสร้าง   |                              |           |
+---------------------------+------------------------------+-----------+
| -   กลุ่มปูนซีเมนต์และโครงสร้าง | ปูนซีเมนต์ปอร์ตแลนด์ ปูนก่อฉาบ      | 89        |
+---------------------------+------------------------------+-----------+
| -   กลุ่มเหล็ก ตะปู และลวด    | เหล็กเส้นกลม เหล็กข้ออ้อย เหล็กตัวซี | 909       |
|                           | เหล็กฉาก                      |           |
+---------------------------+------------------------------+-----------+
| -   กลุ่มหลังคาและอุปกรณ์ติดตั้ง  | กระเบื้องมุงหลังคาตราเพชร        | 3,179     |
|                           | กระเบื้องคอนกรีต แผ่นยิปซัม        |           |
+---------------------------+------------------------------+-----------+
| -   กลุ่มถังน้ำ ท่อน้ำ          | ถังน้ำพลาสติก และถังสแตนเลส ท่อน้ำ | 7,101     |
|     ระบบน้ำและจัดสวน        | รวมถึงอุปกรณ์ต่าง ๆ              |           |
|                           | ที่ใช้ในการตกแต่งและจัดสวน        |           |
+---------------------------+------------------------------+-----------+
| 2.  กลุ่มวัสดุตกแต่ง           |                              |           |
|     สำหรับงานตกแต่งอาคาร    |                              |           |
+---------------------------+------------------------------+-----------+
| -   กลุ่มประตู หน้าต่าง        | ประตูไม้ ประตูพีวีซี หน้าต่าง วงกบ   | 4,935     |
|     ไม้และอุปกรณ์            | ไม้คิ้ว ไม้บัว ราวบันได ลูกกรงไม้    |           |
|                           | ไม้แปรรูป ไม้ฝา                 |           |
+---------------------------+------------------------------+-----------+
| -   กลุ่มเครื่องมือช่าง         | เครื่องมือช่างปูน ช่างไม้ ช่างเหล็ก   | 16,622    |
|                           | ช่างสี                         |           |
+---------------------------+------------------------------+-----------+
| -   กลุ่มไฟฟ้าและอุปกรณ์       | สวิทช์ ปลั๊ก สายไฟฟ้า หลอดไฟฟ้า    | 18,060    |
|                           | ดวงโคมไฟฟ้า เครื่องใชัไฟฟ้าในบ้าน  |           |
|                           | เครื่องครัวไฟฟ้า                 |           |
|                           | อุปกรณ์เครื่องครัวไฟฟ้า            |           |
+---------------------------+------------------------------+-----------+
| -   กลุ่มสุขภัณฑ์              | สุขภัณฑ์ ก๊อกน้ำ อ่างอาบน้ำ         | 12,067    |
|     ห้องน้ำและห้องครัว        |                              |           |
+---------------------------+------------------------------+-----------+
| -   กลุ่มกระเบื้องเซรามิค      | กระเบื้องปูพื้น บุผนัง กระเบื้องแกรนิต | 10,723    |
|     วัสดุตกแต่งพื้นและผนัง      |                              |           |
+---------------------------+------------------------------+-----------+
| -   กลุ่มสีและเคมีภัณฑ์         | สีทาบ้าน สีรองพื้น สีน้ำมัน สีย้อมไม้   | 7,660     |
+---------------------------+------------------------------+-----------+
| -   กลุ่มอุปกรณ์เฟอร์นิเจอร์     | ม                            | 3,300     |
|                           | ือจับและปุ่มเฟอร์นิเจอร์,บานพับ,ตัวต่อ |           |
|                           | ปุ่มรับชั้น,อุปกรณ์ล๊อคเเละต         |           |
|                           | ัวยึด,อุปกรณ์ภายในห้องครัว,รางลิ้นชัก |           |
+---------------------------+------------------------------+-----------+
| -   กลุ่มเฟ                 | ตู้ เตียง เก้าอี้ ที่นอน             | 3,396     |
| อร์นิเจอร์และเครื่องใช้ภายในบ้าน |                              |           |
|     อุปกรณ์สำนักงาน          |                              |           |
+---------------------------+------------------------------+-----------+
|   รวมรายการสินค้าทั้งสิ้นเท่ากับ  | 88,041 รายการ                |           |
+---------------------------+------------------------------+-----------+

จากจำนวนรายการสินค้าที่มีให้เลือกอย่างหลากหลายรวมกว่า 88,000 รายการนั้น
เป็นไปตามแนวคิดและหลักปรัชญาเริ่มต้นของการก่อตั้ง ที่เน้นความ “ครบ และหลากหลาย”
โดยเน้นแนวคิดเพื่อการบูรณาการจากกิจการจำหน่ายวัสดุก่อสร้างที่สามารถพบเห็นได้โดยทั่วไป
ให้กลายเป็นกิจการในรูปแบบแวร์เฮ้าส์สโตร์ขนาดใหญ่ ทั้งนี้สามารถแบ่งพื้นที่บริการออกได้เป็น 2
ส่วนคือ

ส่วนที่ 1 ส่วน Shopping Area คือ พื้นที่ส่วนใหญ่ที่ลูกค้าสามารถเดินเลือกชม
และเลือกซื้อสินค้าได้อย่างใกล้ชิด ตามความพึงพอใจ ซึ่งภายในบริเวณ Shopping Area ทุก ๆ
จุด จะมีพนักงานที่พร้อมให้บริการ ยืนประจำตามจุดต่าง ๆ
ซึ่งพร้อมให้ความช่วยเหลือและให้คำแนะนำแก่ลูกค้าในทันทีที่ต้องการ

ส่วนที่ 2 ส่วน Drive Through คือ ส่วนที่วางจำหน่ายประเภทสินค้าในกลุ่มโครงสร้าง
ซึ่งในบริเวณพื้นที่ส่วนนี้ จะมี รถโฟล์คลิฟท์ และ โอเวอร์เฮด เครน
พร้อมให้บริการและอำนวยความสะดวกแก่ลูกค้า และจะเป็นพื้นที่ที่ลูกค้าสามารถนำรถเข้ามาจอด
เพื่อจะได้เข้ามาเลือกซื้อสินค้าได้ในบริเวณด้านหลังของศูนย์จำหน่าย
ซึ่งจะจัดพื้นที่ให้สามารถจ่ายเงิน ออกบิล และรับสินค้าได้ภายใน 10 นาที
พร้อมบรรทุกสินค้าที่ซื้อกลับบ้านได้ทันที

การให้บริการ

โกลบอลเฮ้าส์ ยึดมั่นปรัชญาการจำหน่ายสินค้าและการให้บริการ ภายใต้นโยบายคุณภาพ 5 ประการ
ที่สำคัญ ดังนี้

FAST – การอำนวยความสะดวกให้เกิดความรวดเร็วในการให้บริการ

RIGHT - การจำหน่ายสินค้าที่มีคุณภาพและการให้บริการอย่างถูกต้อง เชื่อถือได้

CHEAP - การจำหน่ายสินค้าในราคายุติธรรม และย่อมเยา

EASY - การบริการอย่างเป็นกันเอง พนักงานมีขีดความสามารถให้คำปรึกษาแก่ลูกค้าได้เป็นอย่างดี
การจัดแสดงสินค้าที่สะดวกต่อการเลือกชมและเลือกซื้อ รวมถึงบริการจัดส่งถึงบ้าน

POLITE - การบริการลูกค้าด้วยความสุภาพ มีมารยาท ให้เกียรติลูกค้า มีความเป็นมืออาชีพ

บริการสินค้าสั่งพิเศษ บริษัทให้บริการสินค้าสั่งพิเศษ
ในกรณีที่ลูกค้าต้องการสินค้าที่ทางร้านไม่ได้เก็บสินค้าไว้จำหน่ายตามปกติ

บริการรับเปลี่ยนและรับคืนสินค้า

บริษัทจะรับเปลี่ยนและรับคืนสินค้า
ในกรณีที่ลูกค้าไม่พึงพอใจในสินค้าหรือสินค้าเกิดข้อบกพร่องจากการผลิตหรือการใช้งานตามปกติ
โดยมีเงื่อนไขการรับคืนสินค้าภายในระยะเวลา 30 วัน
เพียงแต่ลูกค้านำใบเสร็จรับเงินและสินค้าในสภาพที่สมบูรณ์มาแสดงเท่านั้น
ทางบริษัทจะพิจารณาและจ่ายเป็นเงินสดทันที

1.  การตลาด และภาวะการแข่งขัน

4.  1.  

3.  

4.  1.  

    2.  1.  ภาพรวมอุตสาหกรรม

ปี 2554 ภาพรวมของอุตสาหกรรมค้าปลีกวัสดุก่อสร้างและตกแต่งบ้านมีการขยายตัวเพิ่มสูงขึ้น
เนื่องจากมีปัจจัยหนุนที่สำคัญหลายประการ โดยเฉพาะอย่างยิ่งเหตุการณ์มหาอุทกภัยในรอบ 10 ปี
สร้างความเสียหายแก่ภาคธุรกิจและประชาชนเป็นมูลค่าหลายพันล้านบาท
และหลังเหตุการณ์อุทกภัยสงบลง ประชาชนได้เริ่มปรับปรุงและซ่อมแซมที่อยู่อาศัย
และเครื่องใช้ภายในบ้านใหม่
ซึ่งเหตุการณ์ดังกล่าวส่งผลต่อยอดขายในธุรกิจค้าวัสดุก่อสร้างและตกแต่งบ้านเป็นอย่างมาก
รวมถึงมาตรการเยียวยาช่วยเหลือผู้ประสบภัยจากภาครัฐหลายมาตรการ เช่น รัฐบาลแจกคูปอง
2,000 บาท สำหรับเป็นส่วนลดในการซื้อสินค้าเครื่องใช้ไฟฟ้า เบอร์5 ,
รัฐบาลมอบเงินช่วยเหลือครัวเรือนละ 5,000-30,000 บาท เพื่อซ่อมแซมที่อยู่อาศัย เป็นต้น
นอกจากเหตุการณ์อุทกภัยแล้ว มาตรการลดหย่อนภาษีสำหรับผู้ที่ซื้อที่อยู่อาศัยหลังแรก
ซึ่งได้ช่วยกระตุ้นยอดขายของอุตสาหกรรมค้าปลีกวัสดุก่อสร้างเป็นอย่างมาก
ดังนั้นผู้ประกอบการธุรกิจวัสดุก่อสร้างทั้งขนาดเล็ก ขนาดกลาง และขนาดใหญ่
ต่างปรับแผนการดำเนินธุรกิจเพื่อรองรับความต้องการของผู้บริโภค

2.  ภาวะการแข่งขัน

กลุ่มคู่แข่งขันที่อยู่ในอุตสาหกรรมการจำหน่ายวัสดุก่อสร้างและตกแต่งบ้าน สามารถแยกเป็นกลุ่มต่าง
ๆ ได้ดังนี้

1.  กลุ่มผู้ประกอบธุรกิจโฮม เซ็นเตอร์ ได้แก่

    1.  โฮม โปร (Home Pro) บริหารงานโดย บริษัท โฮม โปรดักส์ เซ็นเตอร์ จำกัด
        (มหาชน) ประกอบธุรกิจค้าปลีก
        โดยจำหน่ายสินค้าและให้บริการที่เกี่ยวข้องกับการก่อสร้าง ต่อเติม ตกแต่ง ซ่อมแซม
        ปรับปรุง อาคาร บ้านและที่อยู่อาศัยแบบครบวงจร (One Stop Shopping Home
        Center) ปัจจุบันมีสาขาที่เปิดให้บริการจำนวนมากกว่า 40 สาขา

    2.  โฮมเวิร์ค (HomeWorks) บริหารโดยบริษัท ซีอาร์ซี เพาเวอร์ รีเทล จำกัด ผู้บริหาร
        ประกอบธุรกิจค้าปลีกในเครือเซ็นทรัล รีเทลฯ โดยจำหน่ายสินค้า
        และวัสดุอุปกรณ์เพื่อการตกแต่งซ่อมแซมที่อยู่อาศัยอย่างครบวงจร
        ปัจจุบันมีสาขาที่เปิดให้บริการจำนวน 7 สาขา และได้เปิดตัวธุรกิจใหม่ในนาม ไทวัสดุ
        แทน

    3.  ไทวัสดุ บริหารงานโดยบริษัท ซี อาร์ ซี เพาเวอร์ รีเทล จำกัด
        จำหน่ายวัสดุอุปกรณ์เพื่อการตกแต่งซ่อมแซมที่อยู่อาศัยอย่างครบวงจร ภายใต้จุดขาย “
        ครบ ถูก ดี ที่ไทวัสดุ” โดยเปิดให้บริการครั้งแรก ปี 2553
        ปัจจุบันมีสาขาที่เปิดให้บริการจำนวน 11 สาขา

    4.  โฮมฮับ บริหารงานโดยคุณองอาจ ตั้งมิตรประชา จำหน่ายวัสดุก่อสร้างและตกแต่งบ้าน
        ภายใต้สโลแกน “โฮมฮับ เร็ว ง่าย ได้อย่างใจ ” ปัจจุบันมีจำนวนสาขาทั้งหมด 4
        สาขา ซึ่งตั้งอยู่ในจังหวัดอุบลราชธานี 3 สาขา และจังหวัดขอนแก่น 1 สาขา

    5.  ดูโฮม บริหารงานโดยบริษัท อุบลวัสดุ จำกัด จำหน่ายวัสดุก่อสร้างและอุปกรณ์ตกแต่งบ้าน
        ภายใต้สโลแกน “ครบ ถูก ดี...ที่ดูโฮม ” ปัจจุบันมี 3 สาขา
        ตั้งอยู่ที่จังหวัดอุบลราชธานี ,นครราชสีมา และปทุมธานี(รังสิต คลอง 7)

2.  กลุ่มผู้ประกอบธุรกิจร้านค้าเฉพาะอย่าง (Specialty Store) ได้แก่
    ร้านค้ารายย่อยที่เน้นการขายสินค้าเฉพาะอย่างแต่เป็นสินค้าที่อยู่ในกลุ่มวัสดุก่อสร้างและตกแต่งบ้าน
    ดังนี้

    1.  ร้านค้ารายย่อยที่จำหน่ายเฉพาะวัสดุก่อสร้าง ได้แก่ ซีเมนต์ไทยโฮมมาร์ท
        ซึ่งเน้นการจำหน่ายสินค้าของกลุ่มเครือซิเมนต์ไทย แต่สำหรับสินค้าประเภทอื่น เช่น
        กระเบื้องสุขภัณฑ์ สี อุปกรณ์ไฟฟ้า ประปา ยังมีจำหน่ายไม่มาก

    2.  กลุ่มเซรามิคและสุขภัณฑ์ ได้แก่ ร้านสุขภัณฑ์เซ็นเตอร์ บุญถาวร เดคคอร์มาร์ท แกรนด์
        โฮมมาร์ท และอินเตอร์สุขภัณฑ์ โดยมีกลุ่มสินค้าเน้นทางด้านเซรามิค
        สุขภัณฑ์และอุปกรณ์ในห้องน้ำ

    3.  กลุ่มเฟอร์นิเจอร์ สินค้าตกแต่งบ้าน ได้แก่ Index Living Mall , S.B.
        Furniture , IKEA ซึ่งประกอบธุรกิจค้าปลีกสินค้าที่เกี่ยวกับบ้าน
        โดยเน้นที่อุปกรณ์ตกแต่ง เฟอร์นิเจอร์ ชุดห้องนอน ชุดรับแขก เครื่องครัว
        โดยลูกค้าเป้าหมายเป็นกลุ่มที่มีกำลังซื้อสูง

    4.  กลุ่มเครื่องใช้ไฟฟ้า ได้แก่ ร้านเพาเวอร์บาย (Power Buy)
        เป็นร้านค้าปลีกเครื่องใช้ไฟฟ้าในเครือเซ็นทรัล รีเทล คอร์ปปอเรชั่น และร้านเพาเวอร์
        มอลล์(Power Mall) ร้านค้าในเครือบ.เดอะมอลล์ กร๊ป จำกัด

    5.  ร้านขายสินค้าเฉพาะอย่าง เช่น ร้านขายสี ร้านขายอุปกรณ์ประปา ร้านขายอุปกรณ์ไฟฟ้า
        ร้านฮาร์ดแวร์ ฯลฯ โดยร้านค้าเหล่านี้ยังขาดในเรื่องความหลากหลายของสินค้า
        อีกทั้งรูปแบบการจัดเรียงยังเป็นแบบเก่า (Traditional Trade)

    1.  กลยุทธ์ทางด้านการตลาด

บริษัทมีกลยุทธ์ในระดับองค์กร โดยใช้การสร้างความแตกต่าง (Differentiation) ดังนี้

1.  การสร้างความแตกต่างด้านผลิตภัณฑ์ (Product Differentiation)
    โดยบริษัทจะสั่งซื้อและจำหน่ายสินค้าวัสดุ อุปกรณ์
    เครื่องมือที่ใช้ในงานก่อสร้างและตกแต่งบ้านและสวนได้ครบครัน
    ทั้งในแบบที่เป็นวัสดุและสินค้าสำเร็จรูป โดยบริษัทจะเน้นให้ตรงตามความต้องการของลูกค้า
    ทั้งยังจำหน่ายสินค้าพิเศษที่ร้านค้าอื่น ๆ ไม่นิยมเก็บไว้เป็นสินค้าคงคลัง

2.  การสร้างความแตกต่างทางด้านบริการ (Service Differentiation)
    บริษัทจัดร้านในรูปแบบที่ทันสมัย (Modern Trade) ซึ่งแสดงสินค้าให้ลูกค้าเห็น
    สามารถสัมผัสและเลือกซื้อสินค้าจริงได้ทุกรายการ รวมทั้งให้บริการติดตั้ง ต่อเติม ตกแต่ง
    สั่งสินค้าพิเศษ และให้คำปรึกษาแนะนำกับลูกค้าโดยทีมผู้เชี่ยวชาญของบริษัท (Global Pro)
    นอกจากนี้บริษัทยังเน้นความสะดวกสบายของลูกค้าตั้งแต่การจอดรถ
    จนกระทั่งออกจากบริเวณร้าน โดยลูกค้าสามารถซื้อสินค้าแบบ Drive Through
    คือรถของลูกค้าสามารถขับเข้ามาซื้อสินค้าได้ในบริเวณด้านหลังอาคาร
    นอกจากนี้บริษัทยังมีบริการรับประกันความพอใจภายใน 30 วัน โดยยินดีรับคืนสินค้า
    และจ่ายคืนเป็นเงินสดทันที

3.  การสร้างความแตกต่างด้านบุคลากร (Personal Differentiation)
    โดยพนักงานจะกล่าวทักทายลูกค้าเสมอ ทำให้ลูกค้าได้สัมผัสกับความเป็นกันเอง
    และรู้สึกว่าพนักงานมีความพร้อมที่จะบริการลูกค้าตลอดเวลา ทั้งนี้
    พนักงานของบริษัทยังสามารถสร้างความประทับใจให้กับลูกค้า
    ด้วยความรู้ในตัวสินค้าและผลิตภัณฑ์เป็นอย่างดี ตลอดจนการให้บริการที่รวดเร็ว มีคุณภาพ
    และเต็มไปด้วยจิตสำนึกของการให้บริการและความเป็นผู้ประกอบการ (Service Mind and
    Entrepreneur Spirit) นอกจากนี้
    ทางบริษัทยังมีนโยบายให้ลูกค้าได้เดินเลือกซื้อสินค้าตามความพึงพอใจ
    โดยพนักงานของบริษัทจะเข้าไปให้ข้อมูลเมื่อลูกค้าต้องการเท่านั้น

4.  การสร้างความแตกต่างด้านภาพลักษณ์ (Image Differentiation)
    โดยบริษัทมีภาพลักษณ์ของการเป็น Home Center ขนาดใหญ่ ที่มีรูปแบบอาคาร สถานที่
    การจัดสินค้าที่ทำให้ลูกค้าเกิดความประทับใจ
    และไม่รู้สึกอึดอัดหรือเกิดความกังวลในเรื่องของราคาสินค้า
    สามารถเลือกซื้อได้ตามความพึงพอใจ
    รวมทั้งมีบรรยากาศภายนอกและภายในที่แตกต่างจากร้านวัสดุก่อสร้างของคู่แข่งขันทั่วไปอย่างสิ้นเชิง

ทั้งนี้สำหรับกลยุทธ์ในการสร้างความแตกต่างดังกล่าว มีวัตถุประสงค์เพื่อพัฒนาความเป็นเลิศให้กับ
โกลบอล เฮ้าส์ ในแนวทาง 2P3S ดังนี้

BEST PRICE จำหน่ายสินค้าในราคาที่สมเหตุสมผล และยุติธรรมที่สุด

BEST PERSONAL บุคลากรที่พร้อมให้บริการอย่างดีที่สุด

BEST SELECTION มีสินค้าให้เลือกมากที่สุด ทั้งระดับล่าง ระดับกลาง และระดับบน

BEST SERVICE บริการดีที่สุด เมื่อเทียบกับมาตรฐานสากล

BEST STORE พัฒนาการจัดวางและการจัดแสดงสินค้าให้ดีที่สุด

นอกเหนือจากกลยุทธ์การสร้างความแตกต่างแล้ว บริษัทได้วางแผนกลยุทธ์ทางการตลาดตามหลักการ
4Ps ไว้ ดังนี้

กลยุทธ์ด้านสินค้าและผลิตภัณฑ์ และด้านบริการ(Product and Service)

บริษัทจะวางสินค้าในแต่ละประเภทให้มากที่สุด ซึ่งปัจจุบันมีรายการสินค้าให้เลือกไม่ต่ำกว่า 88,000
รายการ ซึ่งรายการจำหน่ายที่มีมากดังกล่าว
จะช่วยสร้างความรู้สึกน่าตื่นตาตื่นใจในการพิจารณาเลือกชมและเลือกซื้อสินค้าให้กับลูกค้า
และเพื่อให้สามารถตอบสนองต่อความต้องการของลูกค้าได้อย่างครบครัน

นอกจากกลยุทธ์ทางด้านผลิตภัณฑ์แล้ว
บริษัทยังให้ความสำคัญอย่างยิ่งสำหรับกลยุทธ์ทางด้านการให้บริการ
เพื่อการอำนวยความสะดวกให้กับลูกค้า โดยจะพัฒนาและหาวิธีที่จะอำนวยความสะดวก
และสร้างความพึงพอใจให้กับลูกค้าที่เข้าซื้อสินค้า ดังนี้

1.  การออกแบบให้มีระบบ Drive Through คือ
    รถของลูกค้าสามารถขับเข้ามาซื้อสินค้าได้ในบริเวณด้านหลัง ซึ่งจะสามารถจ่ายเงิน ออกบิล
    และรับสินค้าได้ภายใน 10 นาที พร้อมบรรทุกสินค้าที่ซื้อกลับบ้านได้ทันที

2.  ระบบการขนส่งสินค้าต่อไปยังรถขนส่งจะเน้นการจัดการด้วยระบบเครน (Crane)
    โดยแต่ละสาขาจะมีเครนไม่ต่ำกว่า 5 ตัว และ Forklift ไม่ต่ำกว่า 4 คัน
    สำหรับการจัดวางสินค้าในแต่ละแผนก
    เพื่อความสะดวกและรวดเร็วในการให้บริการแก่ลูกค้าในแต่ละสาขา

3.  มีระบบจัดการกระเบื้อง โดยจำลองมาจากระบบที่ใช้ในโลจิสติคส์ (Logistics)
    สามารถค้นหากระเบื้องในลายที่ลูกค้าต้องการได้ภายในเวลาประมาณ 1 นาที
    ซึ่งถือได้ว่าเร็วที่สุดในประเทศไทย
    นอกจากนี้ในปัจจุบันบริษัทมีการสต๊อกกระเบื้องคิดเป็นพื้นที่มากกว่า 200,000
    ตารางเมตรต่อสาขา

4.  บริษัทมีการปรับปรุงวิธีการจัดเรียงสินค้าตลอดเวลา
    ซึ่งส่วนหนึ่งสามารถช่วยในเรื่องการติดตามสินค้าที่หายจากชั้น
    ทำให้มีอัตราการสูญเสียหรือชำรุดต่ำมากเพียงประมาณร้อยละ 0.1 – 0.3 เท่านั้น

5.  การให้บริการขนส่งสินค้าถึงบ้านของลูกค้า

กลยุทธ์ด้านราคา (Price)

บริษัทมีนโยบายตั้งราคาสินค้าที่แตกต่างกันไปตามประเภทของสินค้า
โดยกำหนดราคาขายให้สามารถแข่งขันกับคู่แข่งได้ สำหรับกลุ่มสินค้าที่หมุนเวียนเร็ว
เป็นที่นิยมในตลาด เพื่อเพิ่มและรักษาส่วนแบ่งตลาด
และกำหนดราคาที่มุ่งกำไรให้ได้ผลตอบแทนตามเป้าหมาย
สำหรับสินค้าที่หมุนเวียนช้าหรือสินค้าใหม่ที่ไม่มีจำหน่ายในตลาดมาก่อน

กลยุทธ์ด้านช่องทางการจำหน่าย (Place)

บริษัทเน้นสถานที่ตั้งร้านค้าที่สะดวกในการคมนาคมและใกล้แหล่งที่อยู่อาศัยของชุมชน
ซึ่งจะเป็นกลุ่มลูกค้าเป้าหมายที่สำคัญ
รูปแบบของสิ่งปลูกสร้างหรือตัวอาคารจะมีลักษณะคล้ายกับคลังสินค้าที่ปลูกสร้างเป็นอาคารชั้นเดียว
โปร่งโล่ง มีอากาศถ่ายเทสะดวก โดยสามารถจัดเรียงสินค้าได้มากและสะดวกในการค้นหา
โดยเน้นระบบการวางแสดงสินค้าที่สวยงาม ระบบการขนถ่ายสินค้าที่สะดวก รวดเร็ว มีประสิทธิภาพ
เน้นสร้างภาพลักษณ์ความทันสมัยและความเป็นผู้นำด้านการจัดจำหน่ายสินค้า

กลยุทธ์ด้านการส่งเสริมการตลาด (Promotion)

บริษัทมีนโยบายการส่งเสริมการตลาดที่แตกต่างกันไปตามประเภทของสินค้า
โดยจะส่งเสริมการตลาดมากและขายสินค้าในราคาถูกสำหรับตลาดค้าส่งและสินค้าที่มีจำหน่ายในพื้นที่เป้าหมาย
และส่งเสริมการตลาดมากพร้อมขายสินค้าในราคาปานกลางสำหรับสินค้าที่ไม่มีจำหน่ายในพื้นที่เป้าหมาย

นอกจากนี้ บริษัทยังวางแผนการตลาดตามเป้าหมายในแต่ละส่วนของตลาด (Segmentation)
เพื่อให้มีประสิทธิภาพในการเพิ่มส่วนแบ่งตลาดโดยรวมของบริษัทในการแข่งขันกับคู่แข่ง
ซึ่งส่วนใหญ่จะมีความชำนาญเฉพาะประเภทสินค้า ดังนี้

1.  การโฆษณา โดยมีวัตถุประสงค์เพื่อสร้างการรู้จัก (Awareness) และการรับรู้
    (Perception) ชื่อของ “โกลบอล เฮ้าส์” ในแง่ของการจำหน่าย รูปแบบ ที่ตั้งร้านค้า
    สินค้าที่จำหน่าย วันและเวลาเปิดทำการ ตลอดจนสร้างภาพลักษณ์ของศูนย์จำหน่าย (Brand
    Image) ว่าเป็น Home Center
    ขนาดยักษ์ที่มีสินค้าให้เลือกมากที่สุดและจำหน่ายในราคาที่สมเหตุสมผลที่สุด
    มีบริการที่เป็นกันเอง โดยใช้สื่อโฆษณาหลายประเภท เช่น วิทยุท้องถิ่น สื่อโฆษณาเคลื่อนที่
    ป้ายโฆษณาขนาดใหญ่ สิ่งพิมพ์และใบปลิว ป้ายและการแสดง ณ จุดซื้อ (Point of
    Purchase Display) จดหมายตรง (Direct mail) สมุดรายชื่อโทรศัพท์ เป็นต้น

2.  การส่งเสริมการขาย
    โดยมีวัตถุประสงค์เพื่อกระตุ้นให้เกิดการซื้อและสนับสนุนความพยายามทางการโฆษณาและการตลาด
    เช่น การแจกของแถม การลดราคาสินค้า การจับรางวัลชิงโชค คูปองส่วนลด
    รวมทั้งบริการขนส่งฟรีและการคืนเงินหรือแลกรางวัลตามยอดซื้อสะสมในแต่ละช่วงเวลาสำหรับลูกค้ารายใหญ่

3.  การประชาสัมพันธ์ โดยมีวัตถุประสงค์เพื่อสร้างการรู้จัก (Awareness)
    สร้างความน่าเชื่อถือของบริษัทและหลีกเลี่ยงความสับสน (Creditability and
    Avoidance of Clutter) การเผยแพร่ข่าวสาร (Lend Generation) สร้างภาพพจน์
    (Image Building) และลดต้นทุนการโฆษณา (Reduce Advertising Cost)
    โดยมีกลุ่มเป้าหมายเป็นลูกค้า สื่อมวลชน สถาบันการเงิน
    กลุ่มสมาคมและร้านค้าภายในประเทศ
    ซึ่งรูปแบบกิจกรรมประกอบด้วยการจัดแถลงข่าวเปิดสาขาของบริษัท การให้ข่าวสื่อมวลชน เช่น
    หนังสือพิมพ์ธุรกิจ หนังสือพิมพ์ท้องถิ่น รวมทั้งฝ่ายประชาสัมพันธ์ของคู่ค้าเป็นระยะ
    และการจัดงานพิธีวันเปิดทำการ การให้การสนับสนุนกิจกรรมของชุมชน
    การให้ทุนการศึกษาแก่นักเรียนในโรงเรียนบริเวณใกล้เคียง เป็นต้น

    1.  กลุ่มลูกค้าเป้าหมาย

กลุ่มลูกค้าเป้าหมายของบริษัท สามารถจำแนกได้ออกเป็น 5 กลุ่ม โดยมีรายละเอียด ดังนี้

1.  กลุ่มลูกค้าปลีก คือ กลุ่มลูกค้ารายย่อยทั่วไป ที่เป็นเจ้าของบ้าน ช่างรายย่อย
    ที่ซื้อสินค้าและนำกลับไปใช้เอง (End-user)

2.  กลุ่มร้านค้าช่วง คือ
    กลุ่มลูกค้าที่เป็นร้านค้าวัสดุก่อสร้างขนาดเล็กที่ซื้อสินค้าแล้วนำไปจำหน่ายต่อ

3.  กลุ่มผู้รับเหมา คือ กลุ่มลูกค้าที่ซื้อสินค้าไปเพื่อนำไปใช้ในการก่อสร้าง รับเหมา
    ต่อเติมและตกแต่งให้กับกลุ่มลูกค้ารายย่อย ที่กลุ่มลูกค้าเหล่านี้รับงานก่อสร้างอีกที

4.  กลุ่มโครงการก่อสร้าง คือ กลุ่มลูกค้าในลักษณะของการก่อสร้างโครงการบ้านจัดสรร โรงแรม
    รีสอร์ท และอพาร์ตเมนท์

5.  กลุ่มหน่วยงานราชการ – เอกชน คือ กลุ่มลูกค้าที่เป็นหน่วยงานทั้งในส่วนของราชการ
    และเอกชน

สำหรับแนวโน้มการจำหน่ายให้กับกลุ่มลูกค้าที่เพิ่มสูงขึ้น ส่วนใหญ่จะอยู่ในกลุ่มลูกค้าปลีก ซึ่งเป็น
เจ้าของบ้าน ช่างและผู้รับเหมาขนาดเล็กและขนาดกลาง

1.  การจัดหาผลิตภัณฑ์และบริหาร

    1.  ลักษณะการจัดหาผลิตภัณฑ์

ในการจัดหาผลิตภัณฑ์ของบริษัทนั้น
หน้าที่ในการสั่งซื้อสินค้าทุกรายการจะถูกควบคุมและดำเนินการโดยสำนักงานจัดซื้อ ฝ่ายบริหารสินค้า
ซึ่งตั้งอยู่ภายในสำนักงานใหญ่จังหวัดร้อยเอ็ด ปัจจุบันบริษัทมีการจัดหาผลิตภัณฑ์ใหม่ ๆ
มาวางจำหน่ายอย่างสม่ำเสมอ โดยมีวิธีการจัดหาผลิตภัณฑ์ดังนี้

1.  ผู้ผลิตเป็นผู้มาเสนอจำหน่ายสินค้าให้กับบริษัท

2.  ฝ่ายจัดหาผลิตภัณฑ์เป็นผู้ติดต่อไปยังผู้ผลิตทั้งในและต่างประเทศ
    โดยมีการนัดเยี่ยมชมสินค้าและโรงงานของผู้ผลิตก่อนตัดสินใจเลือกสินค้ามาวางจำหน่าย

3.  ฝ่ายจัดหาผลิตภัณฑ์นำข้อมูลความต้องการสินค้าของลูกค้ามาประกอบการจัดหาสินค้า

  แหล่งที่มาของผลิตภัณฑ์

บริษัทเป็นผู้จัดจำหน่ายสินค้าจากผู้ผลิต ตัวแทนจำหน่าย วัสดุก่อสร้าง เครื่องมือ
อุปกรณ์ตกแต่งบ้านครบวงจร โดยสินค้าภายในร้าน มีการสั่งซื้อแบ่งเป็นสองส่วนดังนี้

1.  สั่งซื้อจากผู้ผลิตภายในประเทศโดยแบ่งตามสายผลิตภัณฑ์แยกตามกลุ่มสินค้า
    ปัจจุบันบริษัทฯมีผู้แทนจำหน่ายที่ป็นพันธมิตรทางการค้าร่วมกันกว่า 400 ราย
    ซึ่งตลอดเวลาที่ผ่านมาได้ให้การสนับสนุน และดำเนินงานร่วมกันด้วยดีเสมอมา
    ทั้งด้านการโฆษณา ประชาสัมพันธ์ กิจกรรมส่งเสริมการขาย
    เรื่อยไปจนถึงการร่วมสนับสนุนการเปิดสาขาใหม่

2.  ผู้ผลิตในต่างประเทศ คือ กลุ่มผู้ผลิตในประเทศจีนและอินโดนีเซีย
    โดยสินค้าที่นำเข้ามาจำหน่าย ได้แก่ กระเบื้องแกรนิต อิฐแก้ว อ่างสปา ฉากกั้นอาบน้ำ
    อุปกรณ์สแตนเลสในห้องน้ำ ไม้อัด ประตูเหล็ก เครื่องมือช่าง ลูกบิด บานพับ สวิตช์และปลั๊กไฟ
    โคมไฟ ฉนวนกันความร้อน เป็นต้น

    1.  ผลกระทบต่อสิ่งแวดล้อม

ในการดำเนินธุรกิจของบริษัทไม่ได้ก่อให้เกิดผลกระทบต่อสิ่งแวดล้อมแต่อย่างใด
ในขณะเดียวกันบริษัทได้ให้ความสำคัญกับนโยบายการประหยัดพลังงานภายในอาคารจำหน่ายสินค้าของบริษัท
โดยบริษัทให้ความสำคัญตั้งแต่การออกแบบตัวอาคาร โดยการก่อสร้างอาคารชั้นเดียว
ออกแบบในลักษณะที่มีหลังคาสูงและมีลักษณะโปร่งโล่ง
พร้อมทั้งมีช่องระบายอากาศรอบตัวอาคารพร้อมกับติดตั้งฉนวนกันความร้อนทั่วทั้งตัวอาคาร
ซึ่งในบางสาขาได้เริ่มมีการติดตั้งระบบแอร์น้ำ (Evaporative Cooling)
เพื่อเพิ่มความเย็นสบายให้อาคารโดยไม่ต้องใช้เครื่องปรับอากาศ
ซึ่งจะช่วยประหยัดค่าพลังงานด้านไฟฟ้าได้เป็นอย่างดี

สำหรับในส่วนของสำนักงานมีการแบ่งฝ่ายต่าง ๆ เป็นห้องเล็ก
เพื่อเปิดไฟและเครื่องปรับอากาศเฉพาะห้อง
เป็นการประหยัดค่าใช้จ่ายและอนุรักษ์พลังงานอีกทางหนึ่ง